अमेरिका से नाराज़ जरदारी रूस पहुंचे  
पाकिस्तानी राष्ट्रपति आसिफ अली जरदारी रूसी नेताओं के साथ व्यापार, ऊर्जा सहयोग और आतंकवाद निरोध पर वार्ता करेंगे।
अमेरिकी हमले में अल कायदा मुखिया ओसामा बिन लादेन के सफाए के बाद अपनी पहली विदेश यात्रा पर रूस पहुंचे पाकिस्तानी राष्ट्रपति आसिफ अली जरदारी रूसी नेताओं के साथ व्यापार, ऊर्जा सहयोग और आतंकवाद निरोध पर वार्ता करेंगे।  जरदारी की चार दिनों की यात्रा के दौरान दोनों देशों में व्यापार और उर्जा सहयोग बढ़ाने वाले कई समझौतों पर हस्ताक्षर होने की उम्मीद है। सू़त्रों के मुताबिक दोनों देश नागरिक उड्डयन क्षेत्र के समझौते पर भी हस्ताक्षर करेंगे। शंघाई सहयोग संगठन और इस्लामी सम्मेलन को उम्मीद है कि गुरुवार को जरदारी और रूसी राष्ट्रपति दिमित्री मेदेवदेव क्रेमलिन सम्मेलन के दौरान आतंकवाद-निरोधी, क्षेत्रीय सुरक्षा और सहयोग जैसे मुद्दों पर बातचीत करेंगे।